I Wrote a Song

I Wrote a Song () lii eŋlandlâš lávloo já laavlârähtee Mae Muller pittá, mon Muller raahtij oovtâst Karen Poolein já Lewis Thompsonáin. Pittá almostui singlen njuhčâmáánu 9. peeivi 2023. Tain pittáin Muller oovdâst Ovtâstum kunâgâskode ive 2023 Euroviisuin Liverpoolist.

 Pitá vuáđutiäđuh 
I Wrote a Song lii eŋgâlâskielâg pittá, mon lávlu eŋlandlâš musikkár Mae Muller. Muller, Karen Poole já Lewis Thompson sännejii pitá ive 2022. Kuulmâs láá meid nuottim pitá. Pyevtitteijen toimáin Alfred Parx já Lewis Thompson. 

Muller muštâl, ete 2 min 45 sek pištee synth- já tanssâpopmuusik pittá lii mävsittempittá, mon sun raahtij ex-irge tiet. Maŋeláá sun lii ettâm, ete tot lii kiävrum- teikkâ terapiapittá já ete sun raahtij tom, talle ko suu elimist lijjii vaigâdis ääigih.

 Almostittem 
Pitá almostittii Capitol Records já EMI njuhčâmáánu 9. peeivi 2023 njuolgist muusikpalvâlussáid neetist. Pitá muusikvideo-uv almostui siämmáá peeivi Euroviisuh-lávlumkišto virgálâš YouTube-kanavast. Videost lii eres versio pittáást, mii pištá kuhebiššáá ađai 3 min 6 sek.

 Vuástáväldim 
Almostittemohhoost I Wrote a Song debytistij Global Official Big Top 40 -liiston kuálmád saajeest. Ovtâstum kunâgâskode singleliiston tot debystistij 30. saajeest, mii lii Muller táássáš pyeremus saje.

 Pitá sajeh muusiklistoin 
ListoPyeremus sajeOvtâstum kunâgâskode singlelisto (OCC)30.Ovtâstum kunâgâskode singlei luođiimij listo3.

 Fáádást eres soojijn 
 I Wrote a Song -pittá YouTubest

 Käldeeh 

Luokka:Euroviisuh-lávlumkišto 2023
Luokka:Ive 2023 singleh
Luokka:Ovtâstum kunâgâskode pitáh Euroviisuh-lávlumkištoost